Karang sebuah tulisan dalam bahasa Betawi yang bernada deskriptif dan panjangnya 1 paragraf.

Siapè nyang kagak kênal Rumèh Kêntang? Bangunan nyang bêradè di Kotè Bandung êni têrkênal dêngan aura angkêr amè mistis. Banyak mitos nyang bêrèdar têntang bangunan rumèh bêrgayè art deco ntu dulu. Mitos nyang paling têrkênal adalah sêring kêcium aromè kêntang nyang nyêngêt, khususnyè padè malêm ari saban ngêlintasin rumèh nyang bêrlokasi Jalan Acèh, Kêcamatan Sumur Bandung, Kotè Bandung, Jawa Barat êni. Tapi, kêangkeran amè aura mistis ntu sêmuè udèh kagak nampak lagi sêbab Rumèh Kêntang ntu udèh disulap ngêjadi rèstoran nyang èstètik. Kagak adè lagi aromè-aromè kêngêrian kayak dulu. Wayah êni, udèh bêrobah ngêjadi têmpat ngêriung nyang pênuh dêngan kêcerièan bêrnamè Roemah Kêntang 1908.